ระเบียบกรมการขนส่งทางบกระเบียบกรมการขนส่งทางบกว่าด้วยการรับชำระค่าภาษีรถประจำปีค่าธรรมเนียม และรายการอื่นๆด้วยบัตรเครดิต/บัตรเดบิตพ.ศ.๒๕๕๑[๑] เพื่อเป็นการอำนวยความสะดวกในการรับชำระค่าภาษีรถประจำปีค่าธรรมเนียม และรายการอื่นๆ กรมการขนส่งทางบก จึงนำระบบธนาคารอิเล็กทรอนิกส์ เพื่อพัฒนาการให้บริการประชาชนโดยการนำบัตรเครดิต/บัตรเดบิตชำระค่าภาษีรถประจำปี ค่าธรรมเนียม และรายการอื่นๆ แทนการชำระด้วยเงินสดอธิบดีกรมการขนส่งทางบก จึงวางระเบียบว่าด้วยการรับชำระค่าภาษีรถประจำปี ค่าธรรมเนียมและรายการอื่นๆ ด้วยบัตรเครดิต/บัตรเดบิตไว้ ดังต่อไปนี้ข้อ ๑ระเบียบนี้เรียกว่า ระเบียบกรมการขนส่งทางบกว่าด้วยการรับชำระค่าภาษีรถประจำปี ค่าธรรมเนียม และรายการอื่นๆด้วยบัตรเครดิต/บัตรเดบิต พ.ศ. ๒๕๕๑ข้อ ๒ระเบียบนี้ใช้บังคับตั้งแต่วันที่ ๑เมษายน พ.ศ. ๒๕๕๑ เป็นต้นไปข้อ ๓ในระเบียบนี้หน่วยงานกรมการขนส่งทางบก หมายความว่าสำนักมาตรฐานงานทะเบียนและภาษีรถ กองคลัง สำนักงานขนส่งเขตพื้นที่ ๑,๒, ๓ หรือ ๔ สำนักงานขนส่งจังหวัดสำนักงานขนส่งจังหวัดสาขา หรือสำนักงานขนส่งจังหวัดสาขาอำเภอเบตงการรับบัตรเครดิต/บัตรเดบิตหมายความว่า การรับชำระค่าภาษีรถประจำปี ค่าธรรมเนียมและรายการอื่นๆด้วยบัตรเครดิต/บัตรเดบิต เพื่อดำเนินการทางทะเบียนและภาษีรถสำหรับรถที่จดทะเบียนตามพระราชบัญญัติการขนส่งทางบก พ.ศ. ๒๕๒๒และตามพระราชบัญญัติรถยนต์ พ.ศ. ๒๕๒๒ใบบันทึก หมายความว่าหลักฐานที่พิมพ์จากเครื่องรูดบัตรจากการใช้บัตรเครดิต/บัตรเดบิตรูดกับเครื่องรูดบัตรเพื่อชำระค่าภาษีรถประจำปี ค่าธรรมเนียม และรายการอื่นๆเครื่องรูดบัตร หมายความว่าเครื่องมือที่ใช้บัตรเครดิต/บัตรเดบิต รูดเพื่อชำระค่าภาษีรถประจำปี ค่าธรรมเนียมและรายการอื่นๆ แทนเงินสดข้อ ๔หน่วยงานและสถานที่ที่เปิดรับชำระค่าภาษีรถประจำปีค่าธรรมเนียม และรายการอื่นๆ ด้วยบัตรเครดิต/บัตรเดบิตให้เป็นไปตามที่กรมการขนส่งทางบกกำหนดข้อ ๕ประเภทบัตรเครดิต/บัตรเดบิตที่รับชำระ๕.๑ บัตรที่มีสัญลักษณ์บัตรวีซ่า๕.๒ บัตรที่มีสัญลักษณ์บัตรมาสเตอร์การ์ดข้อ ๖ห้ามรับบัตรเครดิต/บัตรเดบิตที่มีลักษณะหนึ่งลักษณะใด ดังต่อไปนี้๖.๑ บัตรที่ไม่ผ่านการตรวจสอบของเครื่องรูดบัตร๖.๒ เมื่อเครื่องรูดบัตรเกิดการขัดข้อง๖.๓ไม่มีลายมือชื่อผู้ถือบัตรปรากฏอยู่ด้านหลังของบัตรเครดิต/บัตรเดบิต๖.๔ บัตรปรากฏให้เห็นรอยแก้ไขข้อ ๗ขั้นตอนและวิธีดำเนินการรับบัตรเครดิต/บัตรเดบิต๗.๑ ตรวจสอบประเภทบัตรและวันหมดอายุ๗.๒ ตรวจสอบหมายเลขบัตร ๔ตัวแรกที่พิมพ์เป็นตัวนูนจะต้องตรงกับหมายเลขของธนาคารผู้ออกบัตร ๔ ตัวที่พิมพ์เป็นเนื้อเดียวกับบัตร (ตามเอกสารแนบ)๗.๓ พิมพ์ใบบันทึก จำนวน ๒ ฉบับ๗.๔ ให้ผู้ถือบัตรลงลายมือชื่อในช่องที่กำหนดในใบบันทึก(ฉบับที่ ๑) ให้เหมือนกับลายมือชื่อที่อยู่ด้านหลังบัตร๗.๕ ส่งมอบใบบันทึกฉบับผู้ถือบัตร (ฉบับที่ ๒)พร้อมทั้งคืนบัตร ให้ผู้ถือบัตร๗.๖เมื่อมีการทำรายการไม่ผ่านการตรวจสอบของเครื่องรูดบัตรถือว่ารายการของผู้ถือบัตรรายนั้นถูกปฏิเสธ ให้ชำระด้วยเงินสดต่อไป๗.๗จัดพิมพ์รายงานรายละเอียดการรับชำระค่าภาษีรถประจำปี ค่าธรรมเนียม และรายการอื่นๆด้วยบัตรจากเครื่องรูดบัตรก่อนการสรุปยอด๗.๘จัดทำสรุปยอดและพิมพ์รายงานสรุปยอดการรับชำระค่าภาษีรถประจำปี ค่าธรรมเนียมและรายการอื่นๆ ด้วยบัตรจากเครื่องรูดบัตรเมื่อปิดสิ้นวันทำการทุกครั้ง๗.๙กรณีมีการเปลี่ยนหน้าที่ในระหว่างวันให้ผู้ได้รับมอบหมายดำเนินการตาม ๗.๗ และ ๗.๘ก่อนส่งมอบหน้าที่ต่อไป๗.๑๐ ให้รวบรวมจัดเก็บใบบันทึกตาม ๗.๔ รายงานตาม๗.๗ และ ๗.๘ ไว้เป็นเวลา ๑ ปี สำหรับให้ธนาคารตรวจสอบข้อ ๘ให้รองอธิบดี (ฝ่ายปฏิบัติการ)กรมการขนส่งทางบก รักษาการตามระเบียบนี้ประกาศณ วันที่ ๒๗ มีนาคม พ.ศ. ๒๕๕๑ศิลปชัยจารุเกษมรัตนะอธิบดีกรมการขนส่งทางบก[เอกสารแนบท้าย]๑. หมายเลขบัตรเครดิตและเดบิตที่ออกโดยสถาบันการเงินภายในประเทศ(ดูข้อมูลจากภาพกฎหมาย)ปริยานุช/ผู้จัดทำ๒๙พฤษภาคม ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๘๔ ง/หน้า ๑๒/๒๐ พฤษภาคม ๒๕๕๑